**GIMNAZIJA BELI MANASTIR**

KLASA: 602-11/2201

URBROJ: 2100-21-22-01-1

**ŠKOLSKI KURIKULUM**

*Beli Manastir, rujan 2022.*

**UVOD**

Školski kurikulum utvrđuje dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju nacionalnog kurikuluma i nastavnog plana i programa. Obuhvaća aktivnosti koje su specifične za školu o kojoj je riječ.

Školskim se kurikulumom utvrđuje:

- naziv aktivnosti

- nositelj aktivnosti

- ciljana skupina

- mjesto izvođenja aktivnosti

- planiran broj sati

- ishodi

- vrijeme realizacije

- potrebna sredstva

- način vrednovanja i korištenja rezultata

- povezanost s međupredmetnom temom.

 Također sadržava: osnovne podatke o školi, kalendar rada, ponudu izborne i fakultativne nastave te izvannastavnih aktivnosti.

**OSNOVNI PODATCI O ŠKOLI**

Naziv škole: Gimnazija Beli Manastir

Adresa škole: Školska 3, Beli Manastir, Osječko–baranjska županija

Šifra ustanove: 14-001-501

U školsku godinu 2022./2023. upisali smo jedan odjel prvog razreda te jedan odjel drugog, jedan odjel trećeg i dva odjela četvrtog razreda, dakle, ukupno pet odjela.

Ukupan broj učenika: 75

Ukupan broj odjela: 5

U Gimnaziji je ove godine zaposleno je trideset troje radnika uključujući i kolegice na porodiljnom dopustu (dvadeset troje predavača, ravnateljica, pedagoginja, dvije knjižničarke, tajnica, voditeljica računovodstva, administrator, dvije spremačice i domar) .

**CILJ I NAMJENA ŠKOLSKOG KURIKULUMA**

Cilj:

 prepoznatljivost škole kao važne odgojno–obrazovne ustanove koja u svom okružju pruža svestran intelektualni, osobni, društveni i fizički razvoj učenika kao priprema za školovanje na fakultetima, visokim učilištima i za cjeloživotno obrazovanje.

Namjena:

 Učenici: uspješnost učenika u nastavi, na državnoj maturi, natjecanjima i upisima na fakultete; prepoznati kompetencije učenika i motivirati ih za daljnji razvoj kroz nastavu i sve izvannastavne aktivnosti: razviti kreativnost i empatiju; proširiti školska znanja te obogatiti život škole; uvesti učenike u svijet znanstvenih istraživanja na zanimljiv način; omogućiti učenicima širenje spoznaja i iskustava i izvan školskog okruženja, prvenstveno kroz projektnu i terensku nastavu

 Profesori: razvijanje kreativnosti profesora, sklonosti timskomu radu, motiviranje za stalno stručno usavršavanje te korištenje inovativnih metoda i oblika rada

 Škola: razvijanje pozitivnih stavova, kritičkog mišljenja, uzajamnog poštovanja i samopoštovanja, stvaranje ugodnog ozračja u školi, prepoznatljivost škole pri upisu učenika

 Roditelji: razvijanje suradničkog odnosa sa školom

 Društveno okruženje: otvorenost suradnji

**KALENDAR RADA**

Nastava je započela 5. rujna. Trebala bi završiti 21. lipnja, odnosno 26. svibnja za maturante.

Prvo polugodište traje od 5. rujna do 23. prosinca 2022. , a drugo od 9. siječnja do 21. lipnja (za maturante, do 26. svibnja) 2022.

Odlukom Ministarstva znanosti i obrazovanja, tijekom nastavne godine planiraju se: jesenski odmor za učenike 31. listopada 2022. , proljetni od 6. do 14. travnja 2023. dok će se zimski odmor organizirati u dva dijela: prvi, od 27. prosinca 2022. do 5. siječnja 2023. , a drugi od 20. do 24. veljače 2023.

Odlukom Nastavničkoga vijeća i Školskog odbora planirani su sljedeći nenastavni dani:

* 11. studenoga: Dan grada Beloga Manastira
* 29. svibnja: uoči Dana državnosti
* 9. lipnja: nakon Tijelova
* 5. svibnja, kada će se Dan škole obilježiti zajedničkim druženjem.

**IZBORNA I FAKULTATIVNA NASTAVA**

Kao izborni predmet, učenici drugoga razreda ove su godine odabrali Engleski jezik , učenici trećeg razreda također Engleski jezik. , a četvrtog Matematiku.

Zainteresirani učenici četvrtog razreda fakultativno uče talijanski, a zainteresirani učenici svih četiriju razreda srpski jezik.

Satnica izbornih i fakultativnih predmeta iznosi po dva sata tjedno po odgojno-obrazovnoj skupini.

**IZVANNASTAVNE I IZVANŠKOLSKE AKTIVNOSTI**

Tablice koje slijede prikazuju pojedinosti nekih aktivnosti posebnih za našu školu koje planiramo poduzeti ove školske godine, ukoliko to uvjeti omoguće:

|  |  |
| --- | --- |
| **Naziv aktivnosti, programa, projekta** | **Life is Art, Art is Life, Erasmus +** |
| Nositeljica aktivnosti | Projektna koordinatorica Ivana Knezović |
| Broj učenika (iz kojih razreda) | 10 (1.-4.) |
| Mjesto izvođenja aktivnosti | Škola i školsko okruženje, online, Latvija, Litva |
| Broj sati godišnje | 100 |
| Ciljevi aktivnosti | Razvijanje kreativnosti i suradničkog duha, bolje upoznavanje zavičajne baštine, stjecanje novih iskustava izvan ustaljenog, uobičajenog okružja, upoznavanje drugih zemalja i kultura, proširivanje vidika, povezivanje, utjecaj na život lokalne zajednice jačanjem međunarodnih veza |
| Ishodi aktivnosti | Učenici će predstaviti svoje kreativne uratke u školi i lokalnoj zajednici te u inozemstvu. Analizirat će znamenite umjetnike iz zemalja-partnerica te predstaviti svoje uratke na susretima s inozemnim partnerima. Analizirat će također uratke vršnjaka iz različitih zemalja. Uspoređivat će sličnosti i razlike između svoje i drugih zemalja. Primijenit će kreativnost u širem kontekstu. Izrazit će je na načine i u prigodama kako je dosad nisu izražavali. Primijenit će snalaženje u novim situacijama. |
| Vrijeme realizacije | Tijekom cijele školske godine |
| Način realizacije | Online, postavljanjem panoa u školi, izradom kreativnih uradaka na zadane teme, razmjenom učenika (Latvija, Litva) , e-Twinning |
| Troškovnik, potrebna sredstva | Financirano iz projekta Erasmus + (EU) |
| Način vrednovanja i način korištenja rezultata vrednovanja | Razgovor, pano, predstavljanje na webu, društvenim mrežama u medijima, e-Twinning, korelacija s nastavom pojedinih predmeta |
| Povezanost s međupredmetnom temom | Osobni i socijalni razvoj, Građanski odgoj i obrazovanje, Uporaba IKT-a |

U slučaju da još nekoliko projekata u sklopu programa Erasmus + u kojima naša škola treba sudjelovati, bilo kao koordinator, bilo kao partner, bude prihvaćeno, moguće je da se s provedbom nekih od njih započne i ove školske godine, ovisno o rokovima zadanima po pojedinom projektu. Također je, ukoliko projektne aktivnosti to dopuste, moguće uključivanje kolega i učenika u već postojeći projekt.

|  |  |
| --- | --- |
| **Naziv aktivnosti, programa, projekta** | **Odgoj za mir u kriznim situacijama** |
| Nositeljica aktivnosti | Pedagoginja Nina Savić, prof. |
| Broj učenika (iz kojih razreda) | 76 (1. – 4.) |
| Mjesto izvođenja aktivnosti | škola |
| Broj sati godišnje | 10 |
| Ciljevi aktivnosti | Osvijestiti konstruktivne načine nošenja s kriznim situacijama i upravljanja sukobima  |
| Ishodi aktivnosti | Učenici će definirati pojam krize i rezilijentnosti te ih primijeniti na vlastita iskustva i zapaziti primjere oko sebe. |
| Vrijeme realizacije | Na S. R. O .  |
| Način realizacije | Tematski sati razrednika  |
| Troškovnik, potrebna sredstva | U suradnji s NANSEN dijalog-centrom |
| Način vrednovanja i način korištenja rezultata vrednovanja | Razgovor, podnošenje izvješća  |
| Povezanost s međupredmetnom temom | Građanski odgoj i obrazovanje, Zdravlje |

|  |  |
| --- | --- |
| **Naziv aktivnosti, programa, projekta** | **Misteriji Baranje** |
| Nositeljice aktivnosti | Knjižničarka Kristina Vinojčić Tota i pedagoginja Nina Savić |
| Broj učenika (iz kojih razreda) | 15 (1.-4.) |
| Mjesto izvođenja aktivnosti | Škola, Zmajevac, Batina, Kozarac, Topolje, Beli Manastir, Kneževi Vinogradi, Etnološki centar baranjske baštine |
| Broj sati godišnje | 25 |
| Ciljevi aktivnosti | Upoznati legende Baranje i približiti ih drugima |
| Ishodi aktivnosti | Učenici će istražiti i opisati baranjske legende, predstaviti ih uživo u školi u Etnološkom centru i na digitalnim platformama, uočiti njihove tragove u sadašnjosti te ih povezati sa spoznajama usvojenima iz Geografije i Povijesti. Također će ih po mogućnosti uklopiti u Erasmus + te ih predstaviti i stranim partnerima. Predložit će na koji se način ove legende mogu bolje iskoristiti za razvoj baranjskoga turizma. |
| Vrijeme realizacije | Tijekom godine, po dogovoru s učenicima i ostalim uključenima iz lokalne sredine koji će pomoći realizaciji projekta |
| Način realizacije | Istraživanje pisanih i digitalnih izvora, obilazak i snimanje lokaliteta, izrada prezentacija i video-uradaka, moguće uprizorenje dramske igre, razgovor i informiranje u Turističkoj zajednici Baranje, predstavljanje projekta u Etnološkom centru  |
| Troškovnik, potrebna sredstva | Računalo, projektor, kamera, kostimi; budući da su materijali trenutačno dostupni, a kostime bismo posudili, ne predviđamo za to posebne troškove; mogući su troškovi prijevoza  |
| Način vrednovanja i način korištenja rezultata vrednovanja | Web, facebook-stranica škole, razgovor u sklopu nastave, uklapanje u Erasmus, prezentacija medijima i javnosti |
| Povezanost s međupredmetnom temom | Građanski odgoj i obrazovanje, uporaba IKT-a, Poduzetništvo |

|  |  |
| --- | --- |
| **Naziv aktivnosti, programa, projekta** | **Interliber** |
| Nositeljice aktivnosti | Profesorica Engleskoga jezika Klara Bošnjaković i pedagoginja Nina Savić |
| Broj učenika (iz kojih razreda) | 45 (1.-4.) |
| Mjesto izvođenja aktivnosti | Zagreb |
| Broj sati godišnje | 50 |
| Ciljevi aktivnosti | Posjetiti sajam knjiga Interliber u Zagrebu |
| Ishodi aktivnosti | Učenici će povezati vlastito iskustvo sa školskim gradivom te će primijeniti kompetencije iz područja čitalačke pismenosti i upravljanja digitalnim sadržajima. |
| Vrijeme realizacije | 11. studenoga 2022. |
| Način realizacije | Putovanjem autobusom |
| Troškovnik, potrebna sredstva | Ovisno o troškovima prijevoza i posjeta sajmu |
| Način vrednovanja i način korištenja rezultata vrednovanja | Digitalne platforme, razgovor |
| Povezanost s međupredmetnom temom | Poznavanje IKT-a, Osobni i socijalni razvoj |

|  |  |
| --- | --- |
| **Naziv aktivnosti, programa, projekta** | Za odgovorno odrastanje mladih  |
| Nositeljica aktivnosti | Pedagoginja Nina Savić |
| Broj učenika (iz kojih razreda) | 22 (2.) |
| Mjesto izvođenja aktivnosti | Online (Zoom) |
| Broj sati godišnje | 2 |
| Ciljevi aktivnosti | Rasvijetliti s različitih gledišta ulogu roditelja i stručnih suradnika u očuvanju mentalnog zdravlja mladih |
| Ishodi aktivnosti | Primijeniti konstruktivne i korisne oblike komunikacije s adolescentima (roditelji i stručni suradnici) |
| Vrijeme realizacije | Studeni ili prosinac, 2022. |
| Način realizacije | U suradnji s udrugom TESA  |
| Troškovnik, potrebna sredstva | Računala s priključkom na Internet; ne predviđaju se posebni troškovi |
| Način vrednovanja i način korištenja rezultata vrednovanja | Anketni upitnici za roditelje, primjena u individualnom i skupnom radu s učenicima |
| Povezanost s međupredmetnom temom | Zdravlje |

|  |  |
| --- | --- |
| **Naziv aktivnosti, programa, projekta** | **Posjet belomanastirskoj jedinici dječjega doma ,,Klasje“: *Krasno u Klasju*** |
| Nositeljice aktivnosti | Knjižničarka Kristina Vinojčić Tota, profesorica Fizike Ivana Knezović i pedagoginja Nina Savić |
| Broj učenika (iz kojih razreda) | 5 (1. – 4.) |
| Mjesto izvođenja aktivnosti | Dječji dom ,,Klasje“ – dislocirana jedinica Beli Manastir za poludnevni boravak |
| Broj sati godišnje | 25 |
| Ciljevi aktivnosti | Razvijati empatiju i kulturu pomaganja učenika Gimnazije Beli Manastir; korisnici Klasja imat će prigodu izraziti svoju kreativnost, razmišljati o pojavama oko sebe na drukčiji način, iskazati emocije i proširiti svoje vidike i iskustva |
| Ishodi aktivnosti | Učenici će uz pomoć profesorica i u suradnji s odgajateljima provoditi radionice i edukativno-zabavne sadržaje u Klasju. Korisnici će izraziti svoje emocije i talente različitim vrstama kreativnog izražavanja. Upoznat će nove osobe koje inače možda i ne bi imali prigodu upoznati. Iskusit će nešto novo i drukčije u odnosu na uobičajene dane u Klasju. |
| Vrijeme realizacije | Tijekom cijele godine, po dogovoru |
| Način realizacije | Posjetima Klasju |
| Troškovnik, potrebna sredstva | Koristit ćemo pribor dostupan u školi i u Klasju pa ne predviđamo posebne troškove. Postoji mogućnost nabavke dodatnog materijala (hamer-papiri, kolaž-papiri, ljepilo, škare, bojice i sl.) ako bude potrebe. Bazirano na iskustvima od prošlih godina, povodom blagdana ili neke posebne prigode, pokušat ćemo dogovoriti suradnju s gradskom upravom kako bi dom dobio nešto što je korisnicima i odgajateljima potrebno. Darivanje bi bilo humanitarnog karaktera i u korist djece.  |
| Način vrednovanja i način korištenja rezultata vrednovanja | Digitalne platforme, razgovor, mediji, predstavljanje na stručnim skupovima |
| Povezanost s međupredmetnom temom | Građanski odgoj i obrazovanje, Osobni i socijalni razvoj |

|  |  |
| --- | --- |
| **Naziv aktivnosti, programa, projekta** | **Građanskim angažmanom do boljih volonterskih programa srednjih škola Baranje** |
| Nositeljica aktivnosti | Pedagoginja Nina Savić |
| Broj učenika (iz kojih razreda) | 17 (1.) |
| Mjesto izvođenja aktivnosti | Škola, lokalna sredina |
| Broj sati godišnje | 5 |
| Ciljevi aktivnosti | Upoznati učenike s oblicima građanskog angažmana i njihovom povezanošću s volontiranjem |
| Ishodi aktivnosti | Učenici će sudjelovati u fokus-grupama vezanima za volontiranje, izraziti vlastite stavove, analizirati postojeće i primijeniti nove načine doprinosa zajednici |
| Vrijeme realizacije | Od prosinca 2022. |
| Način realizacije | U suradnji s nevladinom udrugom ,,Oaza“ |
| Troškovnik, potrebna sredstva | Financirano sredstvima Fonda za aktivno građanstvo u RH |
| Način vrednovanja i način korištenja rezultata vrednovanja | Digitalne platforme, fokus-grupa |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **GoSTEM** |
| Nositeljica aktivnosti | Profesorica Fizike Ivana Knezović  |
| Broj učenika (iz kojih razreda) | Oko 30 (1.-4.) |
| Mjesto izvođenja aktivnosti | FERIT Osijek |
| Broj sati godišnje | 15 |
| Ciljevi aktivnosti | Povezati srednjoškolsku STEM-nastavu i visoku inženjersku nastavu |
| Ishodi aktivnosti | Učenici će primijeniti eksperimentalni rad u STEM-području. |
| Vrijeme realizacije | 6. listopada 2022. |
| Način realizacije | Prijevoz autobusom do Osijeka; radioničke aktivnosti |
| Troškovnik, potrebna sredstva | Organiziran prijevoz (FERIT) |
| Način vrednovanja i način korištenja rezultata vrednovanja | Digitalne platforme, razgovor, primjena i vrednovanje na nastavi Fizike |
| Povezanost s međupredmetnom temom | Učiti kako učiti, uporaba IKT-a, Poduzetništvo |

|  |  |
| --- | --- |
| **Naziv aktivnosti, programa, projekta** | **Koncert u podne** |
| Nositeljica aktivnosti | Profesorica Glazbene umjetnosti Suzana Vencl |
| Broj učenika (iz kojih razreda) | 75 (1.-4.) |
| Mjesto izvođenja aktivnosti | Hol Gimnazije Beli Manastir |
| Broj sati godišnje | 3 |
| Ciljevi aktivnosti | Probuditi interes učenika za klasičnu glazbu  |
| Ishodi aktivnosti | Učenici će iskusiti koncert klasične glazbe u izvedbi njihovih vršnjaka (što bi trebalo dodatno doprinijeti motivaciji) te analizirati i vrednovati to iskustvo. |
| Vrijeme realizacije | Prosinac, 2022. |
| Način realizacije | U suradnji s učenicima i profesorima Glazbene škole Beli Manastir ili Glazbene škole Franje Kuhača iz Osijeka |
| Troškovnik, potrebna sredstva | Grickalice i sokovi |
| Način vrednovanja i način korištenja rezultata vrednovanja | Digitalne platforme, formativno vrednovanje i evaluacijski listići na nastavi Glazbene umjetnosti, razgovor |
| Povezanost s međupredmetnom temom | Osobni i socijalni razvoj |

|  |  |
| --- | --- |
| **Naziv aktivnosti, programa, projekta** | **Terenska nastava: Beč** |
| Nositelji aktivnosti | Profesori Vjekoslav Sučić (povijest) i Anica Novokmet (Biologija) |
| Broj učenika (iz kojih razreda) | Oko 40 (1. i 2.) |
| Mjesto izvođenja aktivnosti | Priprema u školi, Beč |
| Broj sati godišnje | Oko 100 |
| Ciljevi aktivnosti | Posjet važnim muzejima za predmete Povijest i Biologija |
| Ishodi aktivnosti | Učenici će analizirati i objasniti prapovijesne, povijesne i umjetničke cikluse.  |
| Vrijeme realizacije | 11.-13. travnja 2023. |
| Način realizacije | Putovanjem autobusom |
| Troškovnik, potrebna sredstva | 1.500,00 kuna po učeniku |
| Način vrednovanja i način korištenja rezultata vrednovanja | Pisanje eseja nakon izvođenja terenske nastave |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Terenska nastava: Geoinfo-centar ,,Papuk“ , Voćin** |
| Nositeljice aktivnosti | Profesorice Geografije i Biologije |
| Broj učenika (iz kojih razreda) | Oko 40 (1. i 2.) |
| Mjesto izvođenja aktivnosti | Škola (priprema) , Voćin |
| Broj sati godišnje | Oko 40 |
| Ciljevi aktivnosti | Zorno proširiti spoznaje iz Geografije i Biologije |
| Ishodi aktivnosti | Zorno doživjeti, opisati i objasniti razvoj života na Zemlji |
| Vrijeme realizacije | Travanj, 2023. |
|  |  |
| Način realizacije | Putovanjem autobusom |
| Troškovnik, potrebna sredstva | Oko 200,00 kuna po učeniku |
| Način vrednovanja i način korištenja rezultata vrednovanja | Pisanje eseja |
| Povezanost s međupredmetnom temom | Održivi razvoj, Uporaba IKT-a |

|  |  |
| --- | --- |
| **Naziv aktivnosti, programa, projekta** | **GIGADABAR, međunarodno natjecanje u računalnom razmišljanju** |
| Nositeljica aktivnosti | Ljiljana Jeftimir, prof. Informatike |
| Broj učenika (iz kojih razreda) | Zainteresirani učenici 1.-4.raz. |
| Mjesto izvođenja aktivnosti | online |
| Broj sati godišnje | 20 |
| Ciljevi aktivnosti | Razvijanje logičkog i računalnog razmišljanja |
| Ishodi aktivnosti | Učenici će rješavati i analizirati zanimljive logičke zadatke. Povezat će Informatiku i Logiku. Uočit će kako Informatika može biti uzbudljiva. |
| Vrijeme realizacije | Studeni, 2022. |
| Način realizacije | Pomoću CARNET-ova sustava |
| Troškovnik, potrebna sredstva | Nema troškova./računalo |
| Način vrednovanja i način korištenja rezultata vrednovanja | Analiza rezultata natjecanja, promicanje na školskom webu i društvenim mrežama |
| Povezanost s međupredmetnom temom | Uporaba IKT-a |

|  |  |
| --- | --- |
| **Naziv aktivnosti, programa, projekta** | **Večer matematike** |
| Nositeljica aktivnosti | Prof. Matematike |
| Broj učenika (iz kojih razreda) | 100-150 (1.-4. razred Gimnazije Beli Manastir i zainteresirani učenici drugih belomanastirskih škola) |
| Mjesto izvođenja aktivnosti | Škola |
| Broj sati godišnje | 10 |
| Ciljevi aktivnosti | Doživjeti matematiku na zabavan način |
| Ishodi aktivnosti | Učenici će rješavati zanimljive zadatke, družiti se i povezati matematiku sa svakodnevnicom. |
| Vrijeme realizacije | Prosinac, 2022. |
| Način realizacije | Rješavanje zanimljivih matematičkih zadataka kroz zabavu i povezanost s drugim predmetima i svakodnevnim životom; kreativne radionice |
| Troškovnik, potrebna sredstva | Moguće grickalice, sokovi, keksi (troškovi)/moguća upotreba računala, LCD-projektora i ostalih pomoćnih sredstava, sredstva za izradu materijala |
| Način vrednovanja i način korištenja rezultata vrednovanja | Razgovor, web, društvene mreže, formativno vrednovanje u nastavi Matematike |
| Povezanost s međupredmetnom temom | Uporaba IKT-a, Poduzetništvo |

|  |  |
| --- | --- |
| **Naziv aktivnosti, programa, projekta** | **Advent u Zagrebu** |
| Nositeljica aktivnosti | Ivana Knezović, prof. Fizike |
| Broj učenika (iz kojih razreda) | 60 (1.-4.) |
| Mjesto izvođenja aktivnosti | Zagreb |
| Broj sati godišnje | 30 |
| Ciljevi aktivnosti | Posjetiti Advent u Zagrebu; moguć posjet kazališnoj predstavi (Kerempuh) |
| Ishodi aktivnosti | Učenici će iskusiti specifičnost adventskog razdoblja u Zagrebu. Zaključit će za koje je sadržaje zanimanje najveće i analizirati zbog čega. Iskusit će na zabavan i zanimljiv način kazališnu umjetnost posjetom predstavi zabavnog i primjerenog sadržaja. |
| Vrijeme realizacije | Prosinac, 2022. |
| Način realizacije | Putovanje autobusom |
| Troškovnik, potrebna sredstva | 100,00-150,00 kuna po osobi |
| Način vrednovanja i način korištenja rezultata vrednovanja | Web, razgovor, društvene mreže |
| Povezanost s međupredmetnom temom | Građanski odgoj i obrazovanje, Poduzetništvo |

|  |  |
| --- | --- |
| **Naziv aktivnosti, programa, projekta** | **Posjet Muzeju osobnih priča u Osijeku** |
| Nositeljica aktivnosti | Profesorica Etike Mihaela Kokorić |
| Broj učenika (iz kojih razreda) | 2. , 3. i 4. (11) |
| Mjesto izvođenja aktivnosti | Muzej osobnih priča u Osijeku |
| Broj sati godišnje | Oko 10 |
| Ciljevi aktivnosti | Zorno se nadovezati na GIK Etike za 2. , 3. i 4. razred, upoznati nepisanu povijest nacionalnih manjina |
| Ishodi aktivnosti | Učenici će razmisliti o predrasudama, do čega one mogu dovesti, njihovim refleksijama na osobne živote pojedinaca te usporediti primjere iz Muzeja s nekima iz vlastitoga iskustva. Upoznat će, analizirati i usporediti osobne priče nacionalnih manjina. Preispitat će uvriježena stajališta i predrasude o manjinama. Promišljat će o važnosti multikulturalnosti |
| Vrijeme realizacije | Tijekom drugoga polugodišta, sukladno dogovorima i vremenskim prilikama |
| Način realizacije | Putovanjem vlakom, jednodnevna terenska nastava u Osijeku |
| Troškovnik, potrebna sredstva | Cijena povratne karte prijevozne karte HŽ-a od Beloga Manastira do Osijeka – Dravski most |
| Način vrednovanja i način korištenja rezultata vrednovanja | Formativno/poticajno vrednovanje na nastavi Etike, digitalne platforme, razgovor |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Klikni na sport!** |
| Nositeljica aktivnosti | Prof. T. Z. K. Vlasta Kajtar |
| Broj učenika (iz kojih razreda) | 75 (1.-4.) |
| Mjesto izvođenja aktivnosti | Škola i školsko okruženje |
| Broj sati godišnje | 3-5 |
| Ciljevi aktivnosti | Utvrditi u kojoj su mjeri učenici ovisni o digitalnim sadržajima, kakve stavove imaju o sportu i prehrani, osvijestiti učenicima utjecaj digitalnih sadržaja na srednjoškolsku populaciju i važnost zdrave prehrane, upoznati ih s DNE-tehnikama |
| Ishodi aktivnosti | Učenici će prepoznati provode li previše vremena za digitalnom tehnologijom i postavit će granice. Birat će s više pozornosti namirnice koje konzumiraju. Primijenit će različite sportske tehnike te tehnike opuštanja i vježbe disanja. |
| Vrijeme realizacije | Drugo polugodište |
| Način realizacije | U suradnji s gimnastičkim društvom ,,Žito“ iz Osijeka |
| Troškovnik, potrebna sredstva | Nisu predviđeni posebni troškovi. |
| Način vrednovanja i način korištenja rezultata vrednovanja | Anketa na početku i na kraju planiranih aktivnosti; formativno vrednovanje u suradnji s prof. T. Z. K. |
| Povezanost s međupredmetnom temom | Osobni i socijalni razvoj |

|  |  |
| --- | --- |
| **Naziv aktivnosti, programa, projekta** | **Posjet Crvenomu križu Beli Manastir** |
| Nositeljica aktivnosti | Profesorica Etike Mihaela Kokorić (moguća korelacija s vjeronaukom) |
| Broj učenika (iz kojih razreda) | 6 (1.) |
| Mjesto izvođenja aktivnosti | Crveni križ Beli Manastir |
| Broj sati godišnje | 2 |
| Ciljevi aktivnosti | Upoznati djelatnosti Crvenoga križa |
| Ishodi aktivnosti | Učenici će opisati i analizirati rad Crvenoga križa Beli Manastir, prepoznati važnost moralnog i etičkog djelovanja za dobrobit ljudi u zajednici, razmisliti na koji način sami mogu doprinijeti humanitarnomu radu u svojoj zajednici (volontiranje) , iskazati solidarnost i empatiju. |
| Vrijeme realizacije | Tijekom drugoga polugodišta |
| Način realizacije | Terenska nastava Etike |
| Troškovnik, potrebna sredstva | Nisu predviđeni posebni troškovi ni sredstva. |
| Način vrednovanja i način korištenja rezultata vrednovanja | Digitalne platforme, poticajno vrednovanje na nastavi Etike |
| Povezanost s međupredmetnom temom | Građanski odgoj i obrazovanje, osobni i socijalni razvoj |

**NAČIN VREDNOVANJA I KORIŠTENJA REZULTATA VREDNOVANJA**

Na kraju nastavne godine analizirat ćemo ostvarenost Kurikuluma te donijeti prijedloge za iduću školsku godinu u suglasnosti s nacionalnim Kurikulumom.

Predsjednik Školskoga odbora Ravnateljica

Vjekoslav Sučić, prof. Suzana Periša, mag. math.

SADRŽAJ:

Uvod -2

Osnovni podatci o školi – 3

Cilj i namjena školskog kurikuluma – 3

Kalendar rada – 4

Izborna i fakultativna nastava – 5

Izvannastavne i izvanškolske aktivnosti:

Life is Art, Art is Life (Erasmus +) – 5

Odgoj za mir u kriznim situacijama – 7

Misteriji Baranje – 8

Interliber – 9

Za odgovorno odrastanje mladih – 10

Krasno u Klasju – 11

Građanskim angažmanom do boljih volonterskih programa srednjih škola Baranje – 13

GoSTEM – 14

Koncert u podne – 15

Terenska nastava: Beč – 16

Terenska nastava: Geoinfo-centar ,,Papuk“, Voćin – 17

GIGADABAR – 18

Večer matematike – 19

Advent u Zagrebu – 20

Posjet muzeju osobnih priča u Osijeku – 21

Klikni na sport! – 22

Posjet Crvenomu križu Beli Manastir – 23

Način vrednovanja i korištenja rezultata vrednovanja - 24